16/03/2021 | Administración LocalMunicipal
Vilasantar
Padrón da auga dos meses de xaneiro e febreiro de 2021

Por Resolución da Alcaldía do día 10 de marzo de 2021, aprobouse o padrón da auga dos meses de xaneiro e febreiro de 2021, que se transcribe a continuación: ASUNTO: Padrón da auga dos meses de xaneiro e febreiro de 2021. EXPEDIENTE: 2021/G003/000059 Vista a necesidade de adoptar unha resolución sobre o procedemiento a que se refire este decreto en aras dos principios de eficacia e celeridade administrativa recollidos na Lei 39/2015, do 1 de outubro, de procedemento administrativo común das administracións públicas e na Lei 40/2015, do 1 de outubro, de réxime xurídico do sector público. Visto o padrón da auga dos meses de xaneiro e febreiro de 2021, correspondente a un total de 642 recibos. Visto que os usuarios suxeitos pasivos son un total de 642, e o importe correspondente a taxa da auga son 3.703,82 euros máis IVE, e un importe correspondente ao canon da auga de 1.785,25 euros. Visto que o importe total do padrón fiscal da auga é de 5.858,52 euros. De acordo coas atribucións que me confire o artigo 21.1 da Ley 7/1985, do 2 de abril, reguladora das Bases do Réxime Local, e na aplicación do art.10 da Lei 40/2015, do 1 de outubro, de réximen xurídico do sector público. Resolvo: Primeiro. –Avocar a competencia unicamente para resolver os asuntos a que se refire este Decreto, que tiña sido delegada por decreto de alcaldía número 80/2019, de data 21 de xuño de 2019, na Xunta de Goberno Local. Segundo. –Aprobar o padrón fiscal da auga dos meses de xaneiro e febreiro de 2021, por un importe total de 5.858,52 euros. Terceiro. –Expor ó público por un prazo de 15 días hábiles, a contar desde o seguinte ao da publicación do anuncio no BOP, para que os interesados poidan examinalo no Concello e presentar as alegacións que consideren convenientes. Así mesmo, mediante o citado anuncio notifícase colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os interesados poderán interpoñer preceptivamente recurso de reposición, ante a Xunta de Goberno Local, no prazo dun mes, contado dende o día seguinte ao de finalización do período de exposición publica dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo perante o Xulgado do Contencioso-Administrativo, no prazo de dous meses dende a notificación da resolución do recurso de reposición, se é expresa, e no prazo de seis meses dende que se produza a desestimación presunta se non o fose. O prazo para o cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de demora e as recargas que procedan segundo os artigos 26 e 28 da Lei xeral tributaria, e se fora o caso, as costas derivadas do procedemento de prema. Os recibos que figuran domiciliados, enviaranse as respectivas entidades para o seu cargo nas contas designadas polos contribuíntes. Cuarto. –Dar traslado do presente acordo ós servizos municipais responsables da súa tramitación, así como a notificación ós terceiros interesados no expediente. Mándao e asínao a súa señoría o alcalde, e ordena darlle traslado ó departamento correspondente para a súa incorporación ó expediente do que eu secretario-interventor, Ricardo Garrido Caneda, dou fe. Vilasantar, 10 de marzo de 2021. O alcalde Fernando Pérez Fernández